stanford-oval/wikipedia huggingface dataset:
Birmingham (täsmennyssivu)

Birmingham on:
Birmingham, kaupunki Englannissa
Birmingham, kaupunki Alabamassa
Birmingham, kaupunki Iowassa
Birmingham, kaupunki Michiganissa
Birmingham, kylä Missourissa
Birmingham, kunta Pennsylvaniassa
Birmingham Township, kunta Pennsylvaniassa
Gil Birmingham (s. 1966), yhdysvaltalainen näyttelijä
HMS Birmingham (1913) Town-luokan kevyt risteilijä
HMS Birmingham (19) Town-luokan kevyt risteilijä
HMS Birmingham (D86) Tyypin 42 -hävittäjä
USS Birmingham (SSN-695), Yhdysvaltain ydinsukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Birmingham”, voi hakea sivunnimihaulla, laajalla sivunnimihaulla tai tekstihaulla.
Avaruus (albumi)

| Avaruus Radiopuhelimet |
| --- | --- | --- |

Studioalbumin tiedot
 Äänitetty : Lihapolar, Oulu, syys–lokakuu 1996
 Julkaistu: huhtikuu 1997
 Formaatti: LP, CD
 Tuottaja(t): Mikko Karmila
 Tyylilaji: alternative rock, hardcore
 Kesto: 51.13
 Levy-yhtiö: Bad Vugum
Radiopuhelimien muut julkaisut
| Maasäteilyä 1995 | Avaruus 1997 | Hiljaista! 1998 |
Avaruus on vuonna 1997 ilmestynyt Radiopuhelimet-yhtyeen seitsemäs studioalbumi. Levyllä on ensimmäistä kertaa mukana yhtyeeseen alkuvuonna 1996 liittynyt kitaristi Ray Katz, joka korvasi Radiopuhelimien alkuperäisjäseniin kuuluneen Jukka Kankaan.
Muusikot > Radiopuhelimet

Antti Annunen – basso
Ray Katz – kitara
J. A. Mäki – laulu
Jarno Mällinen – kitara
Jyrki Raatikainen – rummut
Muusikot > Vierailijat

Tapio Wiik – urut
Samuli Vapaasalo – saksofoni
Kappaleet

City – 3.18 (säv. Mällinen, san. Mäki, sov. Radiopuhelimet)
Professori – 3.26 (säv. & san. Mällinen, sov. Radiopuhelimet)
Hra Mulkku & rva Rasva – 4.05 (säv. Mällinen, san. Mäki, sov. Radiopuhelimet)
Tirkistelijä – 4.44 (säv. & san. Mällinen, sov. Radiopuhelimet)
Jatkakaa harjoituksia – 3.27 (säv. & san. Mällinen, sov. Radiopuhelimet)
Kaupunkilaisjärkeä – 1.50 (säv. & san. Mällinen, sov. Radiopuhelimet)
Talvipäivänseisaus – 4.39 (säv. Mällinen, san. Mäki, Mällinen, sov. Radiopuhelimet)
Viiksimies – 4.20 (säv. Mällinen, san. J. Turunen, sov. Radiopuhelimet)
Syksyn valo – 2.46 (säv. & san. Mällinen, sov. Radiopuhelimet)
Tulva – 4.02 (säv. Mällinen, san. Mäki, sov. Radiopuhelimet)
Tervetuloa – 2.32 (säv. Mällinen, san. J. Turunen, sov. Radiopuhelimet)
Enteitä – 2.10 (säv. Mällinen, san. Tapio Wiik, sov. Radiopuhelimet)
Merellä – 9.47 (säv. Mällinen, san. Mäki, sov. Radiopuhelimet)
Aiheesta muualla

Avaruus -albumi Radiopuhelimien kotisivuilla
Radiopuhelimet
| --- | --- |
Studioalbumit:   Rokkiräjähdys  K.O.  Pian, pian  Jäämeri  Maalla  Maasäteilyä  Avaruus  Hiljaista!  Oulu on kaupungin nimi  Tänään!  Viisi tähteä  Radiopuhelimet rakastaa sinua  Ei kenenkään maa  Saastan kaipuu  Kosminen tiedottomuus  Radiopuhelimet 
EP:t:   Sinappia ja ketsuppia  Tyhjä on täysi  Hygiene 
Kokoelmat:   2 ½  Varmaa hapuilua 1987–2002 
Singlet:   ”Vitsit vähissä” / ”Olen pommikone”  ”Palaan pohjoiseen” / ”Sahatkaa!”  ”Nahkajeesus” / Pian, pian”  ”Joose Ryti tapettiin” / Taas ja taas”  ”Jäämeri” / ”Edelläkävijä”  ”Tänä iltana” / ”Kahvila Keidas” 
DVD:t:   Radiopuhelimet Plays Kansanturvamusiikkikomissio  Olkaa hyvä!
Maxime Weygand

Maxime Weygand vuonna 1933.
Maxime Weygand (21. tammikuuta 1867 Bryssel, Belgia – 28. tammikuuta 1965 Pariisi) oli ranskalainen kenraali, joka toimi toisen maailmansodan aikana Ranskan ylipäällikkönä touko–kesäkuussa 1940 Saksan vallatessa Ranskan. Katsoessaan vastarinnan jatkamisen hyödyttömäksi hän kannatti antautumista ja toimi myöhemmin Vichyn hallituksessa.
Aiheesta muualla

Kuvia tai muita tiedostoja aiheesta Maxime Weygand Wikimedia Commonsissa
Mercedes Aráoz

| Mercedes Aráoz |
| --- | --- |

Perun pääministeri
 17. syyskuuta 2017 – 2. huhtikuuta 2018  
Edeltäjä:  Fernando Zavala
Seuraaja:  César Villanueva
Perun valtiovarain- ja finanssiministeri
 22. joulukuuta 2009 – 13. syyskuuta 2010  
Edeltäjä:  Luis Carranza
Seuraaja:  Ismael Benavides
Perun tuotantoministeri
 11. heinäkuuta 2009 – 22. joulukuuta 2009  
Edeltäjä:  Elena Conterno
Seuraaja:  José Nicanor Gonzáles
Perun ulkomaankauppa- ja matkailuministeri
 28. heinäkuuta 2006 – 11. heinäkuuta 2009  
Edeltäjä:  Alfredo Ferrero
Seuraaja:  Martín Pérez
Kansanedustaja
 26. heinäkuuta 2016 –  
Henkilötiedot
Syntynyt: 5. elokuuta 1961 (ikä 63) Lima, Peru
Ammatti:  taloustieteilijä
Tiedot
Tutkinnot:  Tyynenmeren yliopisto   Miamin yliopisto
Mercedes Rosalba Aráoz Fernández (s. 5. elokuuta 1961 Lima, Peru) on perulainen poliitikko ja taloustieteilijä. Hän on toiminut usaeissa ministerin tehtävissä, ja vuonna 2017 hänet valittiin Perun pääministeriksi. Aráoz on myös taloustieteen professori ja ollut Perun edustajana Latinalaisen Amerikan kehityspankissa.
Elämä ja ura

Mercedes Aráoz syntyi vuonna 1961. Hän valmistui taloustieteistä Tyynenmeren yliopistosta ja suoritti sen jälkeen maisterin ja tohtorin tutkinnot Miamin yliopistossa. Hän on tämän jälkeen toiminut Tyynenmeren yliopiston kansainvälisen polaiheisiin, jotka liittyvät poiittisen talouden apulaisprofessorina. Aráoz on erikoistunut tutkimustyössään muun muassa kauppapoliittiisiin sopimuksiin ja kilpailupolitiikkaan.
Aráozin ura julkishallinnossa alkoi vuonna 2002, kun hän toimi varaulkomaankauppaministerin neuvonantajana. Alan Garcían hallituksessa 2006–2011 hän toimi useissa ministerin tehtävissä. Ensin hän oli 2006–2009 ulkomaankauppa- ja matkailuministeri, vuonna 2009 tuotantoministeri ja vuosina 2009–2010 valtiovarainministeri. Aráoz oli Perun ensimmäinen naisvaltiovarainministeri, ja hänen ansioksi lasketaan Perun tekemät vapaakauppasopimukset Yhdysvaltain, Kanadan ja Singaporen kanssa.
Aráoz oli asettumassa 2011 Garcían PAP-puolueen presidenttiehdokkaaksi, mutta heikkojen kannatuslukujen takia hän vetäytyi presidenttikilvasta. Aráoz jätti tämän jälkene hetkeksi Perun ja toimi 2012–2015 edustajana Latinalaisen Amerikan kehityspankissa.
Pedro Pablo Kuczynski valitsi vuonna 2016 Aráozin toiseksi varapresidenttiehdokkaakseen. Kuczynskin voitettua presidentinvaalit Aráozista tuli toinen varapresidentti. Samalla järjestyissä parlamenttivaaleissa hänet valittiin myös Perun parlamenttiin. Aráoz nousi tämän jälkeen maan pääministeriksi. Hän oli kolmas nainen virassa.
Aiheesta muualla

Kuvia tai muita tiedostoja aiheesta Mercedes Aráoz Wikimedia Commonsissa
Azerbaidžanin pääministeri

| Azerbaidžanin pääministeri |
| --- | --- |
 
 Əli Əsədov
 Nykyinen Əli Əsədov 8. lokakuuta 2019 lähtien
Virka-asunto:  Baku
Nimittäjä:  Azerbaidžanin presidentti
Perustettu:  28. toukokuuta 1918
Ensimmäinen:  Fatali Khan Khojski
Azerbaidžanin pääministeri on Azerbaidžanin hallituksen puheenjohtaja ja korkein ministeri. Pääministerin nimittää presidentti, ja nimityksen vahvistaa parlamentti. Nykyinen pääministeri on Əli Əsədov vuodesta 2019 lähtien.
Nykyisen perustuslain mukaan valta on enimmäkseen presidentin käsissä, ja pääministerin virka on paljoltii seremoniallinen. Presidentti İlham Əliyev on tyypillisesti nimittänyt siihen läheisiä tukijoitaan.
Pääministerit

| Nimi> Azerbaidžanin demokraattinen tasavalta | Kuva> Azerbaidžanin demokraattinen tasavalta | Alkoi> Azerbaidžanin demokraattinen tasavalta | Päättyi> Azerbaidžanin demokraattinen tasavalta | Puolue> Azerbaidžanin demokraattinen tasavalta |
| --- | --- | --- | --- | --- |
| Fətəli xan Xoyski |  | 28. toukokuuta 1918 | 14. huhtikuuta 1919 | sitoutumaton |
| Nəsib bəy Yusifbəyli |  | 14. huhtikuuta 1919 | 1. huhtikuuta 1920 | Musavat |
Osa Neuvostoliittoa

Azerbaidžanin SNT - Azerbaidžanin tasavalta
| Həsən Həsənov |  | 7. helmikuuta 1991 | 7. huhtikuuta1992 | sitoutumaton |
| Firuz Mustafajev |  | 7. huhtikuuta1992 | 18. toukokuuta 1992 | sitoutumaton |
| Rəhim Hüseynov |  | 18. toukokuuta 1992 | 26. tammikuuta 1993 | sitoutumaton |
| Əli Məsimov |  | 26. tammikuuta 1993 | 28. huhtikuuta 1993 | Azerbaidžanin kansanrintama puolue |
| Pənah Hüseynov |  | 28. huhtikuuta 1993 | 27. kesäkuuta 1993 | Azerbaidžanin kansanrintama puolue |
| Surət Hüseynov |  | 27. kesäkuuta 1993 | 6. lokakuuta 1994 | Armeija |
| Fuad Quliyev |  | 6. lokakuuta 1994 | 20. heinäkuuta 1996 | Uusi Azerbaidžanin puolue |
| Artur Rasizadə |  | 20. heinäkuuta 1996 | 4. elokuuta 2003 | Uusi Azerbaidžanin puolue |
| İlham Əliyev |  | 4. elokuuta 2003 | 4. marraskuuta 2003 | Uusi Azerbaidžanin puolue |
| Artur Rasizadə |  | 4. marraskuuta 2003 | 21. huhtikuuta 2018 | Uusi Azerbaidžanin puolue |

| Novruz Məmmədov |  | 21. huhtikuuta 2018 | 8. lokakuuta 2019 | Uusi Azerbaidžanin puolue |

| Əli Əsədov |  | 8. lokakuuta 2019 | virassa | Uusi Azerbaidžanin puolue |
Beirutin amerikkalainen yliopisto

| Beirutin amerikkalainen yliopisto> الجامعة الأمريكية في بيروت |
| --- | --- |
 Beirutin amerikkalaisen yliopiston rakennuksia.
 engl. American University of Beirut 
Motto:  lat. Ut vitam abundantius habeant
Perustettu:  1866
Tyyppi:  Yksityinen
Opiskelijoita:  9 408 (joista 8 274 täysiaikaisia ja 1 134 osa-aikaisia; tieto helmikuulta 2019)
Jatko-opiskelijoita:  1 626 (maisteri- ja tohtoriopiskelijat)
Sijainti:  Beirut,  Libanon (33.9000°N, 35.4823°E-->)
Osoite:  PO Box 11-0236, Riad El-Solh, Beirut 1107 2020, Lebanon
Sivusto:  www.aub.edu.lb
Beirutin amerikkalainen yliopisto (arab. الجامعة الأمريكية في بيروت‎, engl. American University of Beirut, lyhenne AUB) on Libanonin pääkaupungissa Beirutissa toimiva yksityinen, pääosin englanninkielinen yliopisto. Se on eräs arabimaiden ja Lähi-idän kansainvälisesti arvostetuimpia yliopistoja. Liberaalin yhdysvaltalaisen korkeakoulumallin mukaista opetusta tarjonnut yliopisto perustettiin alkujaan vuonna 1866 nimellä Syrian Protestant College. Sen joulukuussa 1866 aloittanella ensimmäisellä vuosikurssilla oli yhteensä 16 opiskelijaa. Yliopiston 24,6 hehtaarin laajuinen kampus sijaitsee Välimeren rannalla Beirutin kantakaupungissa.
Yliopiston nimikyltti pääportin vieressä Beirutissa.
Helmikuussa 2019 yliopistossa oli 9 408 opiskelijaa, joista 8 274 opiskeli täysiaikaisesti ja 1 134 osa-aikaisesti. Opiskelijoista valta-osa opiskeli alempaa korkeakoulututkintoa; vain 1 626 tähtäsi opinnoissaan maisteri- tai tohtoritutkintoon. Yliopiston lukuvuosimaksu vaihteli tiedekunnasta riippuen välillä noin 22 000 ja 41 000 Yhdysvaltain dollaria. Yliopiston opetushenkilökuntaan kuului noin 1 200​ henkeä, joista runsas 900 oli täystoimisesti ja vajaa 300 osatoimisesti tässä tehtävässä.
Beirutin amerikkalainen yliopisto arvioidaan lähteestä ja arviointitavasta riippuen yleensä tasoltaan Libanonin parhaimmaksi yliopistoksi ja tasoltaan kymmenen parhaan arabimaiden yliopiston joukkoon kuuluvaksi. Mikäli tarkastellaan koko Lähi-itää mukaan lukien Turkki ja Iran, sijoittuu Beirutin amerikkalainen yliopisto tyypillisesti 30 arvostetuimman yliopiston joukkoon. Vuonna 2018 Beirutin amerikkalainen yliopisto oli ainoana yliopistona maastaan kansainvälisen Shanghain Jiao Tong -yliopiston ARWU-yliopistorankingin 500 huippuyliopiston jälkeisellä ehdokaslistalla, ja arvioitiin lukeutuvan sijaluvulle 601-700 maailman korkeatasoisimpien yliopistojen listalla.  Englanninkielisiä yliopistoja mahdollisesti korostava Times Higher Education (THE) sijoitti yliopiston vuoden 2019 listallaan seitsemänneksi parhaaksi yliopistoksi arabimaissa  ja jaettuun sijaluokkaan 401.–500. maailmassa.
Aiheesta muualla

Kuvia tai muita tiedostoja aiheesta Beirutin amerikkalainen yliopisto Wikimedia Commonsissa
Middle (DJ Snaken kappale)

| ”Middle” DJ Snake ft>  Bipolar Sunshine |
| --- | --- | --- |

Singlen tiedot
 Albumilta: Encore
 Äänitetty : 2015
 Julkaistu: 16. lokakuuta 2015
 Formaatti: digitaalinen lataus
 Tuottaja(t): DJ Snake, Aalias
 Tyylilaji: EDM, house, bassomusiikki
 Kesto: 03.40
 Levy-yhtiö: Interscope Records
DJ Snaken muut singlet
| ”Lean On” 2015 | ”Middle” 2015 | ”Talk” 2016 |
Bipolar Sunshinen muut julkaisut
| ”Daydreamer” 2015 | ”Middle” 2015 | ”Whole Heart” 2016 |
Middle on ranskalaisen DJ-tuottaja DJ Snaken kappale, jolla vierailee myös brittiläinen laulaja-lauluntekijä Bipolar Sunshine. Sen julkaisi Interscope Records digitaalisesti ladattavana singlenä 16. lokakuuta 2015. Heinäkuussa 2016 Snake ilmoitti kappaleen tulevan olemaan hänen "Encore"-debyyttistudioalbumin johdantosingle. Kappaleen ovat sanoittaneet William Grigahcine, Aaron Kleinstub ja Adio Marchant, joista kaksi jälkimmäistä myös tuotti sen. Kappaleelle on toteutettu myös musiikkivideo, joka julkaistiin videopalvelu YouTubessa 16. maaliskuuta 2016. Videon ohjasi Colin Tilley ja sillä nähdään Nälkäpeli-elokuvasarjan näyttelijät Josh Hutcherson sekä Kiersey Clemons.
"Middle" oli julkaisunsa jälkeen kohtalainen menestys, sen päästyä singlelistan viiden parhaan joukkoon Australiassa, Etelä-Afrikassa ja Yhdysvalloissa. Lisäksi se pääsi kymmenen parhaan joukkoon Belgiassa ja Isossa-Britanniassa.
Käännös suomeksi
Bilingual

| Bilingual Pet Shop Boys |
| --- | --- | --- |

Studioalbumin tiedot
 Äänitetty : 1995–1996
 Julkaistu: 2. syyskuuta 1996
 Tuottaja(t): Pet Shop Boys, Chris Porter, Danny Tenaglia, K-Klass
 Tyylilaji: dancepop, synthpop
 Kesto: 53.56
 Levy-yhtiö: Parlophone
Listasijoitukset
  4.  14.  39.
Pet Shop Boysin muut julkaisut
| Alternative 1995 | Bilingual 1996 | Nightlife 1999 |
Singlet albumilta Bilingual
 ”Before” Julkaistu: 22. huhtikuuta 1996  ”Se a vida é (That's the Way Life Is)” Julkaistu: 12. elokuuta 1996  ”Single-Bilingual” Julkaistu: 11. marraskuuta 1996  ”A Red Letter Day” Julkaistu: 17. maaliskuuta 1997  ”Somewhere” Julkaistu: 23. kesäkuuta 1997
Bilingual on Pet Shop Boysin 2. syyskuuta 1996 julkaisema pop-albumi. Levy myi kultaa Britanniassa. Albumi floppasi Yhdysvalloissa myyden ainoastaan 150 000 kappaletta.
Bilingual sisältää vaikutteita useista musiikkikulttuureista, etenkin Latinalaisen Amerikan, jossa yhtye oli kiertänyt Very-albumin julkaisun jälkeen. Kolmella kappaleista on käytetty englannin kielen kanssa sekaisin espanjaa ja portugalia.
Bilingualia olivat Pet Shop Boysin jäsenten lisäksi tuottamassa Chris Porter, Danny Tenaglia ja K-Klass. Ensimmäinen single oli "Before". Albumista tehtiin uusintajulkaisu 2001.
Kappaleet

Discoteca – 4.37
Single – 3.48
Metamorphosis – 4.03
Electricity – 4.58
Se A Vida É (That's The Way Life Is) – 4.01
It Always Comes as a Surprise – 6.07
A Red Letter Day – 5.09
Up Against It – 4.16
The Survivors – 4.30
Before – 4.32
To Step Aside – 3.48
Saturday Night Forever – 3.59
Arvostelut

Allmusic:
Robert Christgau: A−
Aiheesta muualla

Bilingual discogs.com -sivustolla (englanniksi)
Pet Shop Boys
| --- | --- |
Studioalbumit:   Please  Actually  Introspective  Behaviour  Very  Very Relentless  Bilingual  Bilingual Special Edition  Nightlife  Release  Fundamental  Fundamentalism  Yes  Yes etc.  Elysium  Electric  Super  Hotspot  Nonetheless 
Kokoelmat:   In depth  Discography: The Complete Singles Collection  Essential  Pop Art: Pet Shop Boys - The Hits  Party  Ultimate  Format  SMASH - The Singles 1985-2020 
Videografiat:   Television  Showbusiness  It couldn't happen here  Highlights  Promotion  Videography  Performance  Projections  Various  Discovery  Somewhere  Montage  PopArt: the hits  A life in pop  Cubism  Pandemonium  Ultimate  Inner Sanctum  SMASH - The Videos 1985-2020.
Merivahingonlaskija

Merivahingonlaskija on liikenne- ja viestintäministeriön alainen viranomainen, joka ratkoo merivakuutusasioita. Vanha virkanimitys on dispašööri. Kun haveri on tapahtunut, merivahingonlaskija arvioi vahingot ja vakuutuskorvaukset. Jos haverissa on useita osapuolia, hän arvioi, mikä osuus kullekin haveriosakkaalle tulee maksettavaksi yhteisessä haverissa kysymyksessä olevasta hankkeesta. Hänen lausuntonsa voidaan viedä oikeuden käsiteltäväksi, mutta ilman merivahingonlaskijan korvausselvitystä vene- ja muita merivahinkoasioita ei oikeudessa käsitellä.
Suomessa on vain yksi merivahingonlaskija. Tehtävät määritellään vuoden 1953 laissa, Laki merivahingonlaskijan korvausselvityksestä merivakuutusasioissa 10/53. Suomen merivahingonlaskijainstituutio käynnistyi kasvaneen kauppamerenkulun myötä 1851 keisari Nikolai I vahvistettua edellisenä vuonna kahden merivakuutusyhdistyksen säännöt ja määrättyä, että näitä varten oli perustettava yksi merivahingonlaskijan toimi.
Suomen merivahingonlaskija on ollut vuodesta 2015 lähtien dosentti Lauri Railas. Aiemmin tehtävässä ovat toimineet professori Hannu Honka 1997–2015, professori Esko Hoppu 1982–1997, professori Olof Riska 1965–1982, professori Arvo Sipilä virkaa tekevänä 1933–1935 ja vakinaisena 1936–1965, varatuomari Harald Hjelt virkaa tekevänä 1920–1925 ja vakinaisena 1925–1932, lehtori Karl Julius Hartman virkaa tekevänä 1895–1919, Karl Wilhelm Wikander 1895, filosofian maisteri Karl Lindeqvist 1869–1894 ja merenkulunopettaja Bror Ekelund 1851–1869. J. V. Snellman oli ensimmäinen merivahingonlaskijan toimen hakija Suomessa, mutta ei tullut valituksi.
Aiheesta muualla

Tietoa merivahingonlaskijan arkistoaineistosta
Ben Sahar

Ben Sahar vuonna 2012.
Ben Sahar (s. 10. elokuuta 1989 Holon, Israel) on israelilainen jalkapalloilija, pelipaikaltaan hyökkääjä. Hänen seuransa on Espanjan pääsarjassa pelaava RCD Espanyol.
Sahar siirtyi Hapoel Tel-Avivista Chelseaan kaudeksi 2006–2007 600 000 euron siirtosummalla. Chelsean edustusjoukkueessa hän pelasi vain kolmessa ottelussa. Kaudella 2007–2008 Sahar oli lainassa mestaruussarjan Sheffield Wednesdayssä ja Queens Park Rangersissa.
Israelin maajoukkueessa Ben Sahar debytoi kautta aikain nuorimpana pelaajana, 17 vuoden iässä, ottelussa Ukrainaa vastaan helmikuussa 2007. Sahar on 182 senttimetriä pitkä ja hän painaa 75 kilogrammaa. Hänellä on myös Puolan kansalaisuus.
Birka

Arkeologisia kaivauksia Birkassa.
Birka oli viikinkiajan huomattava kaupunki ja kauppapaikka Ruotsissa. Birkan alkuperäinen nimi on luultavasti ollut Bierkø tai Björkö (lat. Birca). Se sijaitsi Mälarenilla, nykyisen Björkön saarella Ekerön kunnassa. Birka ja Hovgården kuuluvat UNESCOn maailmanperintöluetteloon. Birka syntyi 750-luvulla. Se ehti kukoistaa noin 200 vuotta ennen kuin se hylättiin noin vuonna 975, samaan aikaan kun Sigtunan kristitty kaupunki perustettiin 35 km päähän.
Birkaa pidetään Ruotsin ensimmäisenä kaupunkina. Birkassa on asunut enimmillään ehkä noin 700–1 000 ihmistä. Alueelta on löydetty noin 3 000 hautaa ja jäännöksiä hirsiasumuksista. Birka oli aikoinaan Pohjois-Euroopan tärkeimpiä markkinapaikkoja. Kaupungissa myytiin turkiksia, rautaesineitä sekä käsityöläistuotteita. Turkiksia hankittiin suomalaisilta, saamelaisilta ja Koillis-Venäjältä sekä paikallisilta metsästäjiltä. Kaupunkiin saapui tavaroita kaukaa idästä ja islamilaisesta maailmasta. Alueen haudoista on löytynyt jälkiä mm. lasista, kankaista, kiinalaisesta silkistä ja reininmaalaisesta keramiikasta. Birka oli myös varhainen kristinuskon keskus. "Pohjolan apostoli" Ansgar saapui avustajansa Witmarin kanssa Birkaan 829. Kaupunkiin perustettiin 831 pieni seurakunta, jota pidetään Ruotsin ensimmäisenä.
Lounais-Suomi kuului Birkan vaikutuspiiriin, ja noin vuosia 800–975 on Suomen esihistoriasta puhuttaessa joskus nimitetty jopa "Birkan kaudeksi". Birkasta on löytynyt useita hautoja joiden esineistö on peräisin Suomesta. Alueelta on löytynyt myös suomalaisen perinteen mukaan tehtyä keramiikkaa, joka viittaa sinne muuttaneisiin ihmisiin.
Kaivaukset

Jo 1680-luvulla antikvaristi Johan Hadorph suoritti kaivauksia Björkön saarella. Hän löysi sieltä mustaa, hiilistä maata, jonka hän uskoi olevan peräisin palaneista taloista. Birkan kaupunkiasutuksen paikkaa kutsutaan edelleen "mustaksi maaksi" (Svarta jorden). Tämä alue sijaitsee saaren pohjoispuolella, ja sitä ympäröi maavalli. Valli päättyy etelässä Borgbergetin linnavuoreen, missä on linnoituksen jäänteitä. Maavallin toisella puolella on suuri kalmistoalue. Sieltä on löydetty muun muassa rikkaasti varustettuja, niin sanottuja kammiohautoja eli syväksi kaivettuja, hirsillä vuorattuja hautakuoppia.
Hjalmar Stolpe suoritti Björköllä systemaattisia kaivauksia 1870- ja 1880-luvuilla. Hän oli koulutukseltaan entomologi ja etsi alueelta meripihkaa tutkiakseen sen sisään jääneitä hyönteisiä. Meripihkan lisäksi Stolpe teki useita merkittäviä arkeologisia löytöjä. Kymmenen vuoden aikana Stolpe kaivoi ja dokumentoi hautakumpuja Hemlandenin ja Svarta jordenin alueella. Hänen tutkimuksensa muodostivat pohjan kaikille myöhemmin Birkan alueella tehdyille tutkimuksille. Yksi Stolpen suurimmista löydöistä oli noin 450 islamilaista hopearahaa ja hopeakoruja sisältänyt hopeakätkö, joka oli haudattu rautapadan sisällä maahan. Useat hänen löydöistään odottavat yhä jatkotutkimuksia.
Björn Ambrosiani kaivoi mustan maan aluetta vuosina 1969–1971 ja toimi myöhemmin hankkeen vetäjänä vuosien 1990–1995 tutkimuskaivauksilla. Vuosina 1997–2004 Tukholman yliopiston arkeologinen tutkimuslaboratorio jatkoi tutkimuksia, ja vuosina 2005–2007 Riksantikvarieämbetet tutki Birkan kaupunkialueen reunaa ja Grindsbackan kalmistoa Björkön keskellä.
Aiheesta muualla

Wikimedia Commonsissa on kuvia tai muita tiedostoja aiheesta .
Birka ja Hovgården maailmanperintöluettelossa.
Birkaportalen på Historiska museets webbplats.
Kaliff, Anders (toimittaja): Fynden från ”Svarta jorden” på Björkö.  Uppsala:  Uppsalan yliopisto, 2018.  ISBN 978-91-506-2716-9.  Teoksen verkkoversio (PDF). (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Birka
Unescon maailmanperintökohteet Ruotsissa
Birka ja Hovgården
Drottningholmin linna-alue
Engelsbergin ruukki
Etelä-Öölannin viljelyseutu
Falunin ja Stora Kopparbergetin teollisuusalue
Gammelstadin kirkkokylä
Grimetonin radioasema
Hälsinglandin koristellut maatalot
Höga kusten
Karlskronan sotilaskaupunki
Laponia
Skogskyrkogården
Struven ketju
Tanumin kalliopiirrokset
Visbyn hansakaupunki
Kaivauksia mustan maan alueella Birkassa vuonna 1991.
Käännös suomeksi
Max Holste MH.52

Max Holste MH.52 kuvattuna vuonna 1957.
Max Holste MH.52 oli vuonna 1945 valmistunut ranskalainen kaksipaikkainen matkalentokone, jonka kehitti Avions Max Holste.
Kehitys

Max Holste suunnitteli koneen vuonna 1945. Se oli ylätaso, jossa oli suora siipi. Kone on rinnanistuttava, ja sen laskuteline on kannuspyörän sijaan varustettu nokkapyörällä. Ensilento tehtiin 21. elokuuta 1945.
Koneesta kehitettiin MH.53 Cadet prototyyppi.
Käyttö

Koneita tehtiin vain 13 kappaletta. Useimmat myytiin ranskalaisille lentokerhoille, mutta kolme vietiin Egyptiin.
Museokoneita

Neljä MH.52-konetta on 2000-luvulla olemassa eri puolilla Ranskaa.
Aiheesta muualla

The Illustrated Encyclopedia of Aircraft (Part Work 1982-1985), 1985, Orbis Publishing, Page 2435/6
Beisfjordin silta

Beisfjordin silta
Beisfjordin silta, myös: Ankenesin silta, on Nordlandin läänissä Pohjois-Norjassa sijaitseva silta. Se ylittää Beisfjorden lähellä Narvikin kaupunkia. Vuonna 1957 avattu silta on 375 metriä pitkä. ja sen yli kulkee valtatie E6.
Narvikin keskusta ja pääosa asutusta on sillan pohjoispuolella, eteläpuolella on Ankenesin asuinalue.
Aiheesta muualla

Kuvia sillasta idästä katsottuna.
Kuvia Beisfjorden vuonosta ja sillasta. (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Beisfjord Bridge
Käännös suomeksi
Baseballin SM-sarja 2013

Baseballin SM-sarjassa 2013 pelasi neljä joukkuetta. Expos voitti yhdennentoista perättäisen mestaruutensa.
Runkosarja

| joukkue | Ot>  | V | H | AVG | Ex | Pu | Bu | Tig |
| --- | --- | --- | --- | --- | --- | --- | --- | --- |
| Espoo Expos | 15 | 12 | 3 | .800 |  | 4-3 6-3 4-3 | 17-0 7-3 | 11-4 7-4 5-2 |
| Baseball Puumat | 15 | 8 | 7 | .533 | 5-4 11-7 |  | 9-6 8-7 5-12 | 7-5 5-16 |
| Bullets | 15 | 6 | 9 | .400 | 2-10 6-10 11-10 | 21-6 15-5 |  | 11-1 12-16 |
| Tampere Tigers | 15 | 4 | 11 | .267 | 10-15 1-10 | 6-10 2-4 11-12 | 25-15 9-10 6-5 |  |
Expos ja Puumat loppuotteluun.